“Mavu mína sɔŋ, ǎ bəngɔ̌n yā Yērúzalɛm, sɔŋ, ai miǹkɔ́g ai bimvǔl yā məfan: tə myáfogo edǐŋ dzáma ngə́ á və́lə̌ nyē ńtīē émēn á ngə̄lə́ təge yi. Miǹdindíŋ mí bīníngá 6Dzé yábɛ́d á ńkōd ńnam dzílī anə́ ándíé ótsīda, anə́ ḿfə̄b míra ai otú, ai balabínda bə́sə̄ yā miǹnam oyǎb? 7Etɔá kúm Salomóŋ dzī, miǹgungúl mí fám mə̄wóm mə́saman, ǹtɔ́bán a zīngí yā Ísraɛ̂l. 8Bə́sə̄ bə́ bə̄bə̄gán akəŋ bítá, mod ósə okəŋ bítá wóé ángə̄də́g, nə́ dzóm é zā dīlán nyē ai alú. 9Ǹkúkúmá Salomóŋ á ngābɔ̄ nə́ bə́ kom nyé étɔá kúm ai bilé yā Libáŋ. 10Mim̀bóŋ yā étēde hə sílíba, esígibi hə mvɔ́d mvɔ̄d, etɔá ébēn é nə̄ nyɔ́l m̀fǒl; zud etɔá e nə ai bivəgələ mə́víni. 11Ǎ bəngɔ̌n yā Síon zǎnə yén anə́ ńkūkúmá Salomóŋ á bəgə́ ńtóm ńkúkúmá yā nyiá ā bɔ́dī nyé ámǒs álúg díé, ámōs ńnə̄m ó sánā nyé ai miǹtag âbum ai miǹtag.